text: Tragedie: Far dræbte to børn og sig selv 
  20 marts 2018 kl. 13.49
  Politiets efterforskning konkluderer, at en 35-årig mand dræbte sine to børn og derefter begik selvmord.
  
  Det var en tragedie, der mandag aften lå bag tre dødsfald i en bolig på Frydsvej i Kolding. En 35-årig far og hans to børn, en pige på tre år og en dreng på fem år, blev fundet døde i boligen, som tilhørte faderen. 
  Politiet oplyser tirsdag eftermiddag på Twitter, at de på baggrund af efterforskningen konkluderer, at den 35-årige har dræbt de to børn og derefter begået selvmord.
  Omstændighederne gør, at politiet ikke har flere oplysninger i sagen.
  To børn dræbt af far i Kolding https://t.co/PP72YFrMsw
  
  